**JÓTÁLLÁSI JEGY**

**Kérjük, hogy a jótállási jegyet gondosan őrizze meg!**

|  |
| --- |
| **A picture containing icon  Description automatically generated**  *iGreen Szigetüzemű Napelemes Rendszerek* |

# Általános adatok

A jótállási jegy sorszáma[[1]](#footnote-2):

Vállalkozás neve és címe:

|  |  |
| --- | --- |
| *Vállalkozás bélyegzőlenyomata* | ……………………...……………….  *A jótállási jegy kiállítása során a vállalkozás képviseletében eljáró személy aláírása [[2]](#footnote-3)* |

Termék megnevezése:

Termék típusa:

Termék gyártási száma/egyedi azonosítója *(amennyiben van)*:

Gyártó neve és címe *(amennyiben nem azonos a vállalkozással)*:

A termék fogyasztó részére történő átadásának időpontja:

Az üzembe helyezés[[3]](#footnote-4) időpontja:

A vásárlás *(szerződéskötés)* időpontja:

Termék eladási ára[[4]](#footnote-5) :

A jótállás időtartama:

**A jótállás időtartama:**

* 10 000 forint - 100 000 forint összegű eladási ár esetén 1 év,
* 100 001 forint - 250 000 forint összegű eladási ár esetén 2 év,
* 250 001 forint összegű eladási ártól 3 év.

A jótállás érvényesíthetőségének határideje[[5]](#footnote-6) :

**A termék kijavítása esetén a jótállás időtartama meghosszabbodik   
a kijavításra átadás napjától kezdve azzal az idővel, amely alatt a fogyasztó   
a terméket a hiba miatt rendeltetésszerűen nem használhatta!**

# Javítószolgálat, szerviz

Fogyasztó az alábbi javítószolgálat(ok)nál, szerviz(ek)nél közvetlenül is érvényesítheti kijavítási igényét[[6]](#footnote-7) :

Cégnév:

Cím:

Telefonszám:

E-mail cím:

# Kijavítási igény teljesítése

**Az első kijavítás esetén kitöltendő! [[7]](#footnote-8)**

Az első kijavítás iránti igény bejelentésének időpontja:

Az első kijavításra történő átvételnek az időpontja:

Hiba oka:

Az első alkalommal történő kijavítás módja:

A termék fogyasztó részére történő visszaadásának időpontja:

**A második kijavítás esetén kitöltendő! 7**

A második kijavítás iránti igény bejelentésének időpontja:

A második kijavításra történő átvételnek az időpontja:

Hiba oka:

A második alkalommal történő kijavítás módja:

A termék fogyasztó részére történő visszaadásának időpontja:

**A harmadik kijavítás esetén kitöltendő! 7**

A harmadik kijavítás iránti igény bejelentésének időpontja:

A harmadik kijavításra történő átvételnek az időpontja:

Hiba oka:

A harmadik alkalommal történő kijavítás módja:

A termék fogyasztó részére történő visszaadásának időpontja:

# Kicserélés iránti igény teljesítése vagy a vételár visszatérítése [[8]](#footnote-9)

**a)** A termék kicserélése *(dátum)* megtörtént.

**b)** A termék vételárának visszatérítése *(dátum)* megtörtént.

# A fogyasztó jótállásból eredő jogai

**I. Általános szabályok**

A jótállás a fogyasztó jogszabályból eredő jogait – így különösen, de nem kizárólagosan a kellék- és termékszavatossági, illetve kártérítési jogait – nem érinti.

A jótállási kötelezettségek teljesítése és az azzal kapcsolatos költségek a fogyasztási cikk eladóját terhelik.

A jótállásból eredő jogok a jótállási jeggyel érvényesíthetőek, amelynek nem tehető feltételévé a fogyasztási cikk felbontott csomagolásának a fogyasztó általi visszaszolgáltatása. A jótállási jegy szabálytalan kiállítása vagy a jótállási jegy fogyasztó rendelkezésére bocsátásának elmaradása a jótállás érvényességét nem érinti.

Amennyiben a jótállási jegyet a fogyasztó részére nem adják át, a szerződés megkötését bizonyítottnak kell tekinteni akkor is, ha a fogyasztó az ellenérték megfizetését igazoló bizonylatot, nyugtát vagy számlát bemutatja. Ebben az esetben a jótállásból eredő jogok az ellenérték megfizetését igazoló bizonylattal (pl. blokkal) érvényesíthetőek.

A jótállási határidő a fogyasztási cikk fogyasztó részére történő átadásának, vagy ha az üzembe helyezést a vállalkozás vagy annak megbízottja végzi, az üzembe helyezésnek a napjával kezdődik, ennek dátumát a jótállási jegyen rögzítették.

A jótállási igény érvényesíthetőségének határideje a felek között létrejött szerződés teljesítésétől, vagyis a fogyasztási cikk fogyasztó részére történő átadásától vagy az üzembe helyezésének napjával kezdődik és a termék árától függően 1, 2, vagy 3 évig tart.

A fogyasztási cikk kijavítása esetén a jótállás időtartama meghosszabbodik a javításra átadás napjától kezdve azzal az idővel, amely alatt a fogyasztó a fogyasztási cikket a hiba miatt rendeltetésszerűen nem használhatta.

Fogyasztói jogvita esetén a fogyasztó a megyei (fővárosi) kereskedelmi és iparkamarák által működtetett bármelyik békéltető testületnél eljárást kezdeményezhet.

**II. Jótállási jogok**

A jótállás keretében belül a jótállási igénye alapján a fogyasztó választása szerint:

* **kijavítást vagy kicserélést igényelhet**, kivéve, ha a választott jótállási igény teljesítése lehetetlen, vagy ha az a vállalkozásnak - másik jótállási igény teljesítésével összehasonlítva - aránytalan többletköltséget eredményezne, figyelembe véve a szolgáltatás hibátlan állapotban képviselt értékét, a szerződésszegés súlyát és a jótállás teljesítésével a fogyasztónak okozott érdeksérelmet;
* az ellenszolgáltatás (termék ára) arányos **leszállítását igényelheti**, a hibát a vállalkozás költségére maga kijavíthatja vagy mással kijavíttathatja, vagy
* a szerződéstől **elállhat**, ha a vállalkozás a kijavítást vagy a kicserélést nem vállalta, e kötelezettségének nem tud eleget tenni, vagy ha a fogyasztónak a kijavításhoz vagy kicseréléshez fűződő érdeke megszűnt. Ilyenkor a termék vételára visszajár a fogyasztónak.

Jelentéktelen hiba miatt elállásnak nincs helye.

A vállalkozás a fogyasztó nála bejelentett jótállási igényéről jegyzőkönyvet köteles felvenni a fogyasztó és vállalkozás közötti szerződés keretében eladott dolgokra vonatkozó szavatossági és jótállási igények intézésének eljárási szabályairól szóló 19/2014. (IV. 29.) NGM rendelet szerint.

***Kijavítás, kicserélés szabályai***

A kijavítást vagy kicserélést - a dolog tulajdonságaira és a jogosult által elvárható rendeltetésére figyelemmel - megfelelő határidőn belül, a fogyasztó érdekeit kímélve kell elvégezni.

A fogyasztó a választott jogáról másikra térhet át. Az áttéréssel okozott költséget köteles a vállalkozásnak megfizetni, kivéve, ha az áttérésre a vállalkozás adott okot, vagy az áttérés egyébként indokolt volt.

A fogyasztó a kijavítás iránti igényét választása szerint a vállalkozás székhelyén, bármely telephelyén, fióktelepén és a vállalkozás által a jótállási jegyen feltüntetett javítószolgálatnál közvetlenül is érvényesítheti.

A kijavítás során a termékbe kizárólag új alkatrész építhető be.

***Javítási és csere határidők***

**a)** A vállalkozásnak törekednie kell arra, hogy **a kijavítást vagy kicserélést legfeljebb tizenöt napon belül elvégezze**.

**Ha a kijavítás vagy a kicserélés időtartama a tizenöt napot meghaladja, akkor a vállalkozás legkésőbb a 15. napon a fogyasztót tájékoztatni köteles a kijavítás vagy a csere várható időtartamáról.** A tájékoztatás a fogyasztó előzetes hozzájárulása esetén, elektronikus úton vagy a fogyasztó általi átvétel igazolására alkalmas más módon történik.

**Ha a fent megjelölt jótállási időtartam alatt a fogyasztási cikk első alkalommal történő javítása során** a vállalkozás részéről megállapítást nyer, hogy a fogyasztási cikk **nem javítható**, a fogyasztó eltérő rendelkezése hiányában a vállalkozás **köteles** a fogyasztási cikket **nyolc napon belül kicserélni**. Ha a fogyasztási cikk cseréjére nincs lehetőség, a vállalkozás köteles a fogyasztó által bemutatott, a fogyasztási cikk ellenértékének megfizetését igazoló bizonylaton, nyugtán, számlán[[9]](#footnote-10) feltüntetett **vételárat nyolc napon belül a fogyasztó részére visszatéríteni.** Ez a szabály az elektromos kerékpárra, elektromos rollerre, quadra, motorkerékpárra, segédmotoros kerékpárra, személygépkocsira, lakóautóra, lakókocsira, utánfutós lakókocsira, utánfutóra, motoros vízi járműre nem vonatkozik.

Ha a fogyasztási cikk **kijavítására a kijavítási igény vállalkozás részére való közlésétől számított harmincadik napig nem kerül sor**, - a fogyasztó eltérő rendelkezése hiányában - a vállalkozás köteles a fogyasztási cikket a **harmincnapos határidő eredménytelen elteltét** **követő nyolc napon belül kicserélni**. Ha a fogyasztási cikk cseréjére nincs lehetőség, a vállalkozás köteles a fogyasztó által bemutatott, a fogyasztási cikk ellenértékének megfizetését igazoló bizonylaton, nyugtán, számlán feltüntetett vételárat a harmincnapos kijavítási határidő eredménytelen elteltét követő nyolc napon belül a fogyasztó részére visszatéríteni.

**b)** Ha a jótállási jegyen rögzített *jótállási időtartam* alatt a fogyasztási cikk **három alkalommal történő kijavítást követően ismét meghibásodik** - a fogyasztó eltérő rendelkezése hiányában -, valamint ha a fogyasztó a vonatkozó jogszabályok alapján nem igényli a vételár arányos leszállítását, és a fogyasztó nem kívánja a fogyasztási cikket a vállalkozás költségére kijavítani vagy mással kijavíttatni, a vállalkozás **köteles a fogyasztási cikket nyolc napon belül kicserélni**. Ha a fogyasztási cikk kicserélésére nincs lehetőség, a vállalkozás köteles a fogyasztó által bemutatott, a fogyasztási cikk ellenértékének megfizetését igazoló bizonylaton, nyugtán, számlán feltüntetett **vételárat nyolc napon belül a fogyasztó részére visszatéríteni.**

**c)** Ha a fogyasztó a fogyasztási cikk meghibásodása miatt a vásárlástól (üzembe helyezéstől) számított három munkanapon belül érvényesít csereigényt, a vállalkozás nem hivatkozhat aránytalan többletköltségre, hanem köteles a fogyasztási cikket kicserélni, feltéve, hogy a meghibásodás a rendeltetésszerű használatot akadályozza.

***Javítás helyszíne***

A rögzített bekötésű, illetve a 10 kg-nál súlyosabb, vagy tömegközlekedési eszközön kézi csomagként nem szállítható fogyasztási cikket - a járművek kivételével - az üzemeltetés helyén kell megjavítani. Ha a kijavítás az üzemeltetés helyén nem végezhető el, a le- és felszerelésről, valamint az el- és visszaszállításról a vállalkozás, vagy - a javítószolgálatnál közvetlenül érvényesített kijavítás iránti igény esetén - a javítószolgálat gondoskodik.

**III. Kivételek:**

**A jótállási felelősségvállalás - különösen, de nem kizárólag – az alábbi esetkörökre nem terjed ki:**

* szakszerűtlen üzembe helyezés, ha az üzembe helyezést nem a vállalkozás, annak megbízottja vagy szakképesített telepítő végezte el, továbbá ha az üzembe helyezés során nem került kitötésre és aláírásra a vásárláskor átadott telepítési és karbantartási tanúsítvány.
* karbantartási kötelezettség elmulasztása, vagy ha a karbantartást nem a vállalkozás, annak megbízottja vagy szakképesített karbantartó végezte el, továbbá ha a karbantartás során nem került kitötésre és aláírásra a vásárláskor átadott telepítési és karbantartási tanúsítvány. [[10]](#footnote-11),
* Amennyiben a telepítési és karbantartási tanusítvány elveszik, vagy olyan mértékben megsérül, hogy annak tartalmáról és valódiságáról nem lehet megbizonyosodni.
* helytelen tárolás, kezelés, rongálás,
* amennyiben a hibát elemi kár, természeti csapás okozta.

**IV. Kötelező karbantartási kötelezettség**

A fogyasztó karbantartási kötelezettsége**[[11]](#footnote-12)** : …………………………………………………………………………….

……………………………………………………………………..………………………………………………………….

A kötelező karbantartási kötelezettséggel felmerülő költségek a fogyasztót terhelik! Ha a dolog meghibásodásában a fogyasztót terhelő karbantartási kötelezettség elmulasztása is közrehatott, a jótállási kötelezettség teljesítésével felmerült költségeket közrehatása arányában a fogyasztó köteles viselni, ha a dolog karbantartására vonatkozó ismeretekkel rendelkezett, vagy ha a vállalkozás e tekintetben tájékoztatási kötelezettségének eleget tett.

1. Sorszám megadása nem kötelező. [↑](#footnote-ref-2)
2. Elektronikus dokumentum esetén az elektronikus aláírás feltüntetése szükséges. [↑](#footnote-ref-3)
3. A vállalkozás vagy közreműködője általi üzembe helyezés esetén töltendő ki. [↑](#footnote-ref-4)
4. Az eladási ár feltüntetése a jelenleg hatályos jogszabályok alapján nem kötelező, azonban a jótállás időtartamának megállapítása és az esetlegesen felmerülő jogviták könnyebb rendezése érdekében célszerű megjelölni! Gyakorlati szempontból célszerű a nyugtát, számlát a jótállási jegyhez tűzni. [↑](#footnote-ref-5)
5. A jótállási igény érvényesíthetőségének határideje a Felek között létrejött szerződés teljesítésétől, vagyis a fogyasztási cikk fogyasztó részére történő átadásától vagy az üzembe helyezésének napjával kezdődik! Ha a fogyasztó a fogyasztási cikket az átadástól számított hat hónapon túl helyezteti üzembe, akkor a jótállási határidő kezdő időpontja a fogyasztási cikk átadásának napja. [↑](#footnote-ref-6)
6. Javítószolgálat / szerviz megadása nem kötelező. [↑](#footnote-ref-7)
7. A kijavítási igény teljesítésekor a vállalkozás vagy – a javítószolgálatnál közvetlenül érvényesített kijavítás iránti igény esetén   
   – a javítószolgálat ezeket az adatokat a jótállási jegyhez csatoltan is feltüntetheti. [↑](#footnote-ref-8)
8. A két lehetőség közül csak az egyik töltendő ki! [↑](#footnote-ref-9)
9. Kizárólag az általános forgalmi adóról szóló törvény alapján kibocsátott számla vagy nyugta fogadható el, amely   
   követelmény a jótállási jegy által megkövetelt számlák, nyugták, bizonylatok mindegyike esetén alkalmazandó. [↑](#footnote-ref-10)
10. Amennyiben a gyártó kötelező karbantartási kötelezettséget ír elő a fogyasztó részére. [↑](#footnote-ref-11)
11. Kötelező karbantartási kötelezettség előírása esetén kitöltendő. [↑](#footnote-ref-12)